《奇石赋送宗人》
明代·赵应元

奇石何嶙峋，奇石高崒嵂。抠衣厓之巅，堪嗟航海日。

浪奔愤强厓，层涛泣赵孤。逢屯势已极，云暗日模糊。

江沈奚足惜，金牌谁所敕。浩气弥六幽，栖灵惟庙食。

迄今何许时，菩提三两枝。壁窦蛙书渺，天空鸟迹欹。

回思家运促，白鹇犹踯躅。矧在菟丝中，岂能忘块肉。

愿言且驻缰，玉树影相将。马营订旧约，尽日醉壶觞。

作者简介：赵应元，字葆初，一字肖鹤。新会人。明神宗万历二十三年（一五九五）进士。初令无锡，擢虞部主事，晋郎中。会奉使易州，取道归省，寻卒。有《栖玄集》、《史粹》、《葩经》、《至言》等书。清温汝能《粤东诗海》卷四二、道光《新会县志》卷九有传。